tomron87/hebrew-wikipedia-sentences-corpus huggingface dataset:
בהמנון הלאומי "אינדונזיה הגדולה", המילים "ג'אדי פנדו איבוקו" ("[הוא] הצופה / המדריך לאמי") הן התייחסות לאיבו פריטהיביכאם המטפורית של העם האינדונזי.למרות הפופולריות שלה בשירים ובשירים פטריוטיים, הייצוגים והתמונות הפיזיות שלה הם נדירים.
בפרסומות הטלוויזיה לאומניות לציון יום העצמאות האינדונזי, איבו פריטהיבי מתוארת לעיתים קרובות כעלמה אינדונזית יפהפייה שמטפחת אהבה בילדים אינדונזים, כמו שתוארה בפרסומת הטלוויזיה משנת 2017.
ב-2017 זכתה תחפושת איבו פריטהיבי בתלבושת הלאומית הטובה ביותר בתחרות מיס היופי הבינלאומית מיס גרנד.
התחפושת נוצרה בהשראת איבו פריטהיבי.
בכדורסל, איבוד כדור מתרחש כאשר קבוצה מאבדת את ההחזקה בכדור לקבוצה היריבה לפני ששחקן זרק לסל של קבוצתה.
איבוד יכול לקרות מכך ששחקן יריב חוטף את הכדור, הכדור יוצא מחוץ למגרש, ביצוע הפרה (כגון כדרור כפול, צעדים, הפרת שעון זריקה, הפרה של שלוש שניות, הפרה של חמש שניות), או ביצוע עבירת תוקף.
לפי כתב הספורט של הבוסטון גלוב בוב ראיין, הרעיון של איסוף ופרסום סטטיסטיקה של איבודי הכדור, גובש לראשונה על ידי עמיתו ג'ק בארי.
איבודי כדור נרשמו לראשונה רשמית בליגת ה-ABA במהלך עונת 1967/68, ומנהג זה אומץ מאוחר יותר על ידי ה-NBA בעונת 1977/78 שלאחר מיזוג הליגות.
את שיא האיבודים במשחק NBA חולקים ג'ייסון קיד וג'ון דרו.
לברון ג'יימס מחזיק בשיא של הכי הרבה איבודים במצטבר בקריירה עם 4,966 איבודים בעונה הסדירה ו-1,015 בפלייאוף.
ראסל ווסטברוק מחזיק בשיא של ממוצע האיבודים הגבוה ביותר בעונה הסדירה עם 4.1 איבודים למשחק.
איבון גאורגי (29 באוקטובר 1903 – 25 בינואר 1975) הייתה רקדנית, כוריאוגרפית ומנהלת בלט גרמנייה.
היא נודעה בכישרונות הקומיים שלה, וביכולת קפיצה יוצאת דופן.
בתפקידיה השונים, הייתה דמות משפיעה בתחום המחול במשך עשרות שנים.
גאורגי נולדה בלייפציג, גרמניה ב־29 באוקטובר 1903. רק בגיל 17 החלה הכשרה רשמית במחול, לאחר ש"התגלתה" במהלך הופעת פנטומימה בבית של חברתה, קתה ניקיש, בתו של המנצח ארתור ניקיש.
אף על פי שלבקשת הוריה החלה בלימודי ספרנות, כשרון התנועה שלה היה כה בולט עד שהתאפשר לה ללמוד במקביל גם התעמלות קצבית אצל אגתֶה שלזינגר בלייפציג.
זמן קצר אחר כך חזתה גאורגי בהופעה של מרי ויגמן, ונפעמה כל כך, עד שהחליטה להקדיש את חייה למחול.
היא החלה ללמוד בבית הספר של אמיל דלקרוז בהלראו בשנת 1920, ולאחר מכן בבית הספר של ויגמן בדרזדן משנת 1921. יחד עם גרט פאלוקה והאניה הולם, הייתה גאורגי אחת התלמידות הידועות ביותר של מרי ויגמן ורוברט גרגי.
היא הופיעה לראשונה על במה בלייפציג ב־1923, ואז יצאה למסע הופעות סולו ברחבי אירופה וצפון אמריקה.
היא רקדה גם אצל קורט יוס.
היא קיימה הופעות גם עם האראלד קרויצברג בארצות הברית.
היא העלתה מופעים מקוריים רבים, ביניהם "הבלט האלקטרוני" ב־1957, למוזיקה של הנק באדינגס.
איבויה דרווש (במקור דויטש; בהונגרית: Darvas Ibolya; איפויסקאלוש, 14 ביוני 1905 – בודפשט, 6 ביוני 1990) הייתה זמרת אופרה בעלת קול מיוחד (קולורטורה סופרן - סוג קול סופרן אופראי שמתמחה במוזיקה המייחדת קפיצות קול זריזות וסלסולים) יהודייה-הונגריה, אשתו של זמר האופרה, הטנור, דוד ניי אשר נספה בשואה.
איבויה דויטש נולדה במשפחה יהודית ולמדה באקדמיה למוזיקה ע"ש פרנץ ליסט.
לאחר שסיימה את לימודיה, החלה את דרכה ב"תיאטרון העירוני" (שמה היום תיאטרון ארקל).
הופעתו הפומבית הראשונה דווחה על ידי הפשטי נפלו בפברואר 1926. באותה תקופה היא הופיעה בקונצרט שאורגן על ידי חוג הנשים הדמוקרטיות של רובע 6 בבודפשט.
בשנים שלאחר מכן, בנוסף ללימודי המוזיקה, שרה ללא הרף בערבים מוזיקליים שאורגנו על ידי אגודות ומועדונים שונים - חלקם יהודים.
סוג זה של הופעות וביצועים, שהיו מבוססים על הרפרטואר העשיר שלה שהלך והתרחב, נמשכו גם בשנות ה-30.
היא ערכה את הופעת הבכורה שלה בתיאטרון ב-1929 כקדט באופרה ההוגנוטים של ג'אקומו מאיירבר.
שמה נודע לכולם כשנאלצה "לקפוץ" לתפקיד הראשי של הרוזנת דובארי של קרל מילקר במקום גיטה אלפאר בתיאטרון האופרטה של בודפשט.
לבסוף היא שרה את התפקיד מאות פעמים, לסירוגין עם גיטה אלפאר.
ב-1935 הופיעה עם להקת מנהל התיאטרון והבמאי ינה סיקלאי.
בשל החוק היהודי השני והחוק היהודי השלישי שחוקקו בממלכת הונגריה הימנית, פשיסטית ואנטישמית, היא לא הייתה יכולה להופיע על הבמות בין השנים 1939 לבין 1944, אלא רק בתיאטרון גולדמארק בפני קהל יהודי במסגרת פעילת האמנותית של אומיקה - ההתאחדות הלאומית היהודית-הונגרית לחינוך.
שם הייתה הזמרת העסוקה ביותר מכולן.
היא גם הייתה חברה במקהלת בית הכנסת הגדול של בודפשט ברחוב דוהאן.
ב-11 בנובמבר 1939, הופיעה בערב הראשון של מבצע האמנות של אומיקה ולאחר מכן הופיע בתפקידים רבים על הבמה של תיאטרון גולדמארק עד ה-15 במרץ 1944. הוא שרה, בין השאר, את "היהודייה" מאת ז'אק פרומנטל הלוי, העטלף, כרמן, לה טרוויאטה, ריגולטו, האופרות של מוצרט (החטיפה מן ההרמון, חליל הקסם, נישואי פיגארו).
לאחר כניסת הוורמכט להונגריה ב-19 במרץ 1944 (מבצע מרגרטה) היא גורשה לטירזיינשטט.
ביוני 1945 פרסם עיתון "הבוקר" (A Reggel) רשימה של 4,454 מגורשים לטרזיינשטט ששרדו.
לאחר זמן רב, שמה של איבויה דרווש הופיע שוב.
היא שרדה אם כן את שואת יהודי הונגריה ולאחר שחרורה עבדה במחלקת האופרה של התיאטרון הלאומי של סגד במשך כמה שנים.
היא קיבלה חוזה מבית האופרה הממלכתית ההונגרית ב-1949. באביב 1951 פרשה עקב מחלה שתקפה את קולה.
"הם הכריחו אותי לשיר בפעם הראשונה עם אקדח.
מיהאי סקיי היה חבר טוב ותיק שלנו והוא היה סקרן לגבי הקול שלי.
אמרתי, 'אני לא יכולה לשיר'.
הוא הוציא את האקדח שלו ואיים עליי.
התחלתי לשיר מייד על המקום." כך העידה איבויה דרווש על בחירת הקריירה שלה בעיתון נפסבה של סגד ביולי 1946.
הרפרטואר שלה כלל בעיקר תפקידי קולורטורה, אבל היא שרה גם קטעים ליריים.
לאחר מות בעלה בשואה, לאחר השחרור נישאה בשנית, לד"ר אילש ראוואס, עורך דין.
איבו ואן דאם (בספרדית: Ivo Van Damme; 21 בפברואר 1954 – 29 בדצמבר 1976) היה אתלט בלגי, סגן אלוף אולימפי (מונטריאול 1976) בריצת 800 מטר ובריצת 1500 מטר, ואלוף אירופה באולם (מינכן 1976) בריצת 800 מטר.
איוו נולד וגדל בבריסל שבבלגיה.
הוא שיחק כדורגל עד גיל 16, ולאחר מכן עבר לאתלטיקה.
הפריצה שלו התרחשה בשנת 1976, כאשר סיים במקום הרביעי בריצת 800 מטר באליפות אירופה עד גיל 20.
סגן אלוף אירופה באולם בריצת 800 מטר
באליפות אירופה באולם שנערכה בחודש מרץ בקטוביץ שבפולין זכה ואן דאם במדליית כסף בריצת 800 מטר בתוצאה של 1:50.1 דקות, אחרי גרהרד שטול מגרמניה המזרחית (1:49.8 דקות) ולפני ולדימיר פומורנייב מברית המועצות (1:50.2 דקות).
אלוף אירופה באולם בריצת 800 מטר
באליפות אירופה באולם שנערכה בחודש פברואר במינכן שבגרמניה זכה ואן דאם במדליית זהב בריצת 800 מטר בתוצאה של 1:49.2 דקות, לפני יוזף שמיד מגרמניה המערבית (1:49.8 דקות) ומילובן סאביץ' מיוגוסלביה (1:49.9 דקות).
סגן אלוף אולימפי בריצות 800 מטר ו-1500 מטר
באולימפיאדת מונטריאול שנערכה בחודש יולי במונטריאול שבקנדה זכה ואן דאם במדליית כסף בריצת 800 מטר בשיא אישי חדש של 1:43.86 דקות, אחרי אלברטו חואנטורנה מקובה שקבע שיא עולם (1:43.50 דקות) ולפני ריק ווליוטר מארצות הברית (1:44.12 דקות).
הוא זכה במדליית כסף גם בריצת 1500 מטר בתוצאה של 3:39.27 דקות, אחרי ג'ון ווקר מניו זילנד (3:39.17 דקות) ולפני פול-היינץ ולמן מגרמניה המערבית (3:39.33 דקות).
ב-29 בדצמבר 1976 מת ואן דאם בתאונת דרכים באורנז' שבצרפת, כאשר היה בדרכו לביתו ממרסיי.
איבו גרביץ' (בקרואטית: Ivo Grbić; נולד ב-18 בינואר 1996 בספליט שבקרואטיה) הוא כדורגלן קרואטי המשחק בעמדת השוער בקבוצת פתיח קארגומרוק בהשאלה משפילד יונייטד.
גרביץ' גדל במחלקת הנוער של היידוק ספליט.
ב-18 באפריל 2015 ערך את הופעת הבכורה שלו בקבוצה הבוגרת של המועדון, בהפסד 1–2 לרייקה במסגרת המחזור ה-29 בליגת העל הקרואטית לעונת .
ב-13 ביולי 2018 חתם גרביץ' בלוקומוטיבה זאגרב מליגת העל הקרואטית.
ב-28 ביולי ערך את הופעת הבכורה שלו במועדון, בניצחון 0–4 על אינטר זפרשיץ' במסגרת המחזור הראשון בליגה לעונת .
הוא שיחק במועדון במשך שתי עונות, בהן ערך 71 הופעות ליגה.
ב-20 באוגוסט 2020 חתם גרביץ' על חוזה לארבע עונות באתלטיקו מדריד מלה ליגה.
בעטנת 2020/2021, בה זכתה אתלטיקו מדריד באליפות ספרד, שימש כשוער שני ליאן אובלק, וערך את הופעתו היחידה ב-16 בדצמבר 2020, בניצחון 0–3 על קרדסאר במסגרת הסיבוב הראשון של גביע המלך הספרדי.
ב-19 באוגוסט 2021 הושאל גרביץ' למשך עונה אחת לליל מליגת העל הצרפתית.
ב-21 באוגוסט ערך את הופעת הבכורה שלו במועדון, בתיקו 1-1 נגד סנט אטיין במסגרת המחזור השלישי בליגה לעונת 2021/2022. ב-14 בספטמבר ערך את הופעת הבכורה שלו בליגת האלופות, בתיקו 0-0 נגד וולפסבורג במסגרת שלב הבתים לעונת 2021/2022. בסך הכל ערך 21 הופעות ליגה במהלך תקופת ההשאלה במועדון.
לקראת עונת 2022/2023 חזר גרביץ' לאתלטיקו מדריד.
ב-3 בספטמבר 2022 ערך את הופעת הבכורה שלו בלה ליגה, כשהחליף את יאן אובלק בדקה ה-84 בתיקו 1-1 נגד ריאל סוסיאדד במסגרת המחזור הרביעי.
ב-26 בינואר 2024 חתם גרביץ' בשפילד יונייטד מהפרמייר ליג.
ב-9 בספטמבר 2024 הושאל לריזספור הטורקית.
ב-7 באוגוסט 2025 הושאל לפתיח קארגומרוק.
ב-11 בנובמבר 2021 ערך גרביץ' את הופעת הבכורה שלו בנבחרת קרואטיה, בניצחון 1–7 על נבחרת מלטה במסגרת מוקדמות מונדיאל 2022.
נכלל בסגל נבחרת קרואטיה לטורניר מונדיאל 2022.
איבגה (בספרדית: Ibagué) היא בירת מחוז טולימה שבקולומביה.
העיר ממוקמת במרכז המדינה, על רכס ההרים המרכזי של האנדים הקולומביאניים.
זוהי העיר השביעית בגודלה בקולומביה, עם כ-529,635 תושבים (נכון ל-2018).
היא נוסדה ב-14 באוקטובר 1550 על ידי הקפטן הספרדי אנדרס לופז דה גלארזה.
כבירת המחוז, באיבגה שוכנים בנייני הממשל המחוזיים.
העיר נחשבת למרכז אזורי מבחינה פוליטית, כלכלית, מנהלית, עסקית, תרבותית ותיירותית.
כלכלת איבגו היא אחת הכלכלות העירוניות הגדולות ביותר במדינה ובולטת בצמיחתה בהשוואה לשאר היבשת.
כלכלת איבאגו מבוססת בעיקר על מגזרי התעשייה, התיירות והחקלאות.
תעשיית הטקסטיל שלה היא השלישית בגודלה בקולומביה.
איבגו היא גם חלק מנוף תרבות הקפה בקולומביה.
העיר ידועה בשם "הבירה המוזיקלית של קולומביה ואמריקה", הודות לקונסרבטוריון של טולימה שנחשב לאחד מן היוקרתיים והחשובים במדינה.
האוניברסיטה הגדולה והבולטת בעיר, אוניברסיטת טולימה נוסדה ב-1945. היא הועלתה למעמד של אוניברסיטה ממלכתית ב-1954.
בערך ממזרח לעיר שוכן נמל התעופה פראלס המפעיל מספר טיסות ביום לבוגוטה ולמדיין.
איבו דנאו (בסלובנית: Ivo Daneu; נולד ב-6 באוקטובר 1937) הוא כדורסלן ומאמן כדורסל עבר סלובני.
דנאו, ששיחק בעמדות הרכז והקלע, העביר את קריירת המשחק שלו באולימפיה ליובליאנה.
הוא נבחר לספורטאי השנה ביוגוסלביה ב-1967 ולספורטאי השנה בסלובניה ב-1969. הוא נבחר לאחד מ-50 הכדורסלנים הגדולים בתולדות פיב"א ב-1991 והוכנס להיכל התהילה של פיב"א ב-2007.
במהלך קריירת במועדונים שלו שיחק דנאו בקבוצות הנוער של ברניק מריבור בשנים 1949–1956, ובמדי אולימפיה ליובליאנה בקבוצות הבוגרים מ-1956 עד 1970. במדי אולימפיה הוא זכה באליפות הליגה היוגוסלבית בכדורסל שש פעמים (1957, 1959, 1961, 1962, 1966 ו-1970), ומספר 13 הוצא לגמלאות על ידי הקבוצה.
דנאו שיחק 209 משחקים במדי נבחרת יוגוסלביה בכדורסל מ-1956 עד 1970. עם הנבחרת הוא זכה באליפות העולם בכדורסל 1970, במדליות הכסף בטורניר הכדורסל באולימפיאדת מקסיקו סיטי (1968), באליפויות העולם 1963 ו-1967 (אז נבחר גם ל-MVP של הטורניר) ובאליפויות אירופה 1961, 1965 ו-1969, ומדליית ארד באליפות אירופה בכדורסל 1963.
דנאו שימש כמאמן אולימפיה לובליאנה בשנים 1970–1971 וכמאמן רודאר טרבובליה ב-1976.
איבו טיאגו דוש סנטוש רודריגש (בפורטוגזית: Ivo Tiago dos Santos Rodrigues; נולד ב-30 במרץ 1995 בבגים דו מונטה שבפורטוגל) הוא כדורגלן פורטוגזי המשחק בעמדת קשר הכנף בארוקה מליגת העל הפורטוגלית.
רודריגש גדל במחלקות הנוער של ריו טינטו, פורטו ופדרואנסה.
בשנת 2013 החל לשחק בקבוצת המילואים של פורטו.
ב-13 בינואר 2015 ערך את הופעתו היחידה בקבוצה הראשונה של פורטו, בניצחון 3-1 על אוניאו דה מדיירה במסגרת גביע הליגה הפורטוגלית.
ב-2 בפברואר 2015 הושאל רודריגש עד לתום עונת לוויטוריה דה גימארייש מליגת העל הפורטוגלית.
ב-4 בפברואר ערך את הופעת הבכורה שלו במועדון, בניצחון 2-0 על בלננסש במסגרת גביע הליגה הפורטוגלית.
ב-8 בפברואר ערך את הופעת הבכורה שלו בליגה, בהפסד 1-0 לבלננסש במסגרת המחזור ה-20. בסך הכל ערך שלוש הופעות ליגה במדי המועדון.
ב-1 באוגוסט 2015 הושאל רודריגש למשך עונה אחת לארוקה מליגת העל הפורטוגלית.
ב-16 באוגוסט ערך את הופעת הבכורה שלו במועדון, בניצחון 2-0 על מוריירנסה במסגרת המחזור הראשון בליגה לעונת .
ב-25 באוקטובר הבקיע את שער הבכורה שלו בליגה, בתיקו 1-1 נגד טונדלה במסגרת המחזור השמיני בליגה.
בסך הכל ערך 30 הופעות ליגה במהלך תקופת ההשאלה, בהן הבקיע שלושה שערים.
ב-20 ביולי 2016 הושאל רודריגש למשך עונה אחת לפאסוש די פריירה מליגת העל הפורטוגלית.
ב-20 באוגוסט ערך את הופעת הבכורה שלו במועדון, בהפסד 1-0 לספורטינג ליסבון במסגרת המחזור השני בליגה לעונת .
בסך הכל ערך 26 הופעות ליגה במדי המועדון במהלך תקופת ההשאלה.
ב-29 ביוני 2017 הושאל רודריגש לרויאל אנטוורפן מליגת העל הבלגית.
ב-19 באוגוסט ערך את הופעת הבכורה שלו במועדון, בניצחון 2-1 על מכלן במסגרת המחזור הרביעי בליגה לעונת .
ב-27 באוגוסט הבקיע את שערי הבכורה שלו במועדון, צמד שערים בניצחון 4-3 על אוסטנדה במסגרת המחזור החמישי בליגה.
ב-15 באוגוסט 2018 חתם על חוזה קבוע לשלוש שנים במועדון.
בסך הכל ערך 76 הופעות ליגה במדי המועדון, בהן הבקיע תשעה שערים.
ב-15 בינואר 2021 חתם רודריגש על חוזה לשלוש שנים וחצי בפמליקאו מליגת העל הפורטוגלית.
ב-17 בינואר ערך את הופעת הבכורה שלו במועדון, בניצחון 2-1 על ק.ד.
סנטה קלרה במסגרת המחזור ה-14 בליגה לעונת .
ב-21 במרץ הבקיע את שערי הבכורה שלו במועדון, צמד שערים בניצחון 4-0 על מאריטימו במסגרת המחזור ה-24 בליגה.
איבו כריסט אמימי הוא כדורגלן ניגרי המשחק בעמדת קשר הכנף בקבוצת עירוני קריית שמונה.
אמימי הגיע למחלקת הנוער של מוסטה בשנת 2019. בשנת 2020 החל לשחק בקבוצה הבוגרת של המועדון במסגרת ליגת העל המלטזית.
הוא ערך 60 הופעות ליגה במדי המועדון, בהן הבקיע 18 שערים.
ביוני 2023 חתם אמימי בקבוצת עירוני קריית שמונה מהליגה הלאומית.
איבון ורה הייתה סופרת מזימבבואה.
ספרה הראשון שיצא לאור היה אוסף סיפורים קצרים, מדוע אינך מגלף חיות אחרות (1992), ואחריו יצאו חמישה רומנים: נהנדה (1993), ללא שם (1994), מתחת ללשון (1996), פרפר נשרף (1998), ובתולות האבן (2002).
הרומנים שלה ידועים בפרוזה הפואטית שלהם, בחומר הקשה ובדמויות הנשים החזקות שלהם, והם נטועים היטב בעברה הקשה של זימבבואה.
מסיבות אלה, היא נחקרה והוקרה רבות על ידי אלו הלומדים ספרות אפריקאית פוסט-קולוניאלית.
ורה נולדה בבולוואיו, מה שהיה אז דרום רודזיה, לג'רי ורה ואריקה גווטאי.
בגיל שמונה היא עבדה כקוטפת כותנה ליד הארטלי.
היא למדה בתיכון מזיליקזי ולאחר מכן לימדה ספרות אנגלית בתיכון נג'ובה, שניהם בבולוואיו.
ב-1987 היא היגרה לקנדה שם נישאה לג'ון חוזה, מורה קנדי שאותו פגשה בזמן שלימד בנג'ובה.
בשלב מסוים בסוף שנות ה-80, ורה אובחנה כנשאית HIV, אך מעולם לא שיתפה את המידע הזה במהלך חייה.
באוניברסיטת יורק, טורונטו, קנדה היא השלימה תואר ראשון, תואר שני ודוקטורט, ולימדה ספרות.
ב-1995 נפרדה ורה מבעלה וחזרה לזימבבואה.
בשנת 1997 היא הפכה למנהלת של הגלריה הלאומית של זימבבואה בבולוואיו, גלריה המציגה כישרונות מקומיים החל מזה של אמנים מקצועיים ועד לילדי בית ספר.
היא התפטרה במאי 2003 בגלל עצירת המימון הממשלתי, יציאה של אמנים מקומיים וירידה במספר המבקרים.
בשנת 2004, ורה חזרה לקנדה והתגוררה עם בעלה לשעבר כדי להשיג טיפול למחלתה.
היא נפטרה ב-7 באפריל 2005 מדלקת קרום המוח הקשורה לאיידס.
1994: פרס הסופרים של חבר העמים (אפריקה) ופרס הספרות של מוציאים לאור בזימבבואה, על "Without a Name"
2002: פרס מקמילן לסופרים אפריקאים עבור "The Stone Virgins"
2003: פרסי הצטיינות לאמנויות ליצירה הכתובה הטובה ביותר.
בזמן לימודיה באוניברסיטה, ורה שלחה סיפור למגזין טורונטו: המוציא לאור ביקש עוד, אז היא התיישבה לכתוב.
אוסף הסיפורים הקצרים שלה, "למה אתה לא מגלף חיות אחרות", פורסם ב-1992. אחריו באו חמישה רומנים:
נהנדה (ספרי באובב, 1993), נבחר לפרס סופרים של חבר העמים
ללא שם (ספרי באובב, 1994), זכה בפרס סופרי חבר העמים לאפריקה ובפרס הספרותי של הוצאת זימבבואה
מתחת ללשון (ספרי באובב, 1996)
שריפת פרפר (1998), זכה בפרס הספרותי הגרמני, LiBeraturpreis, בשנת 2002
בתולות האבן (2002), זכה בפרס מקמילן לסופרים לאפריקה; יצא באנתולוגיה הבנות החדשות של אפריקה בעריכת מרגרט באסבי, 2019
בזמן מותה ורה עבדה על רומן חדש, Obedience, שמעולם לא פורסם.
יצירות אחרות שלה פורסמו בזימבבואה, קנדה ובכמה מדינות נוספות, כולל תרגומים לספרדית, איטלקית ושוודית.
ורה כתבה באובססיביות, לעיתים קרובות במשך 10 שעות ביום, ותיארה את הזמן שבו היא לא כתבה כ"תקופה של צום".
היא לקחה על עצמה נושאים כמו אונס, גילוי עריות ורצח תינוקות ואי שוויון מגדרי בזימבבואה לפני ואחרי מלחמת העצמאות של המדינה ברגישות ובאומץ לב.
היא אמרה: "אשמח להיזכר כסופרת שלא חששה למילים והייתה בעלת אהבה עזה לאומה".
בשנת 2004 הוענק לה פרס PEN טוכולסקי השוודי "על קורפוס של יצירות העוסקות בנושאי טאבו".
איבון גודאר הייתה שחיינית צרפתייה.
אלופת אירופה (פריז 1931) במשחה ל-100 מטר חופשי ושיאנית עולם במשחה ל-800 מטר חופשי.
גודאר נולדה וגדלה בדואי .
אביה לימד אותה לשחות בהיותה בת 6. היא פונתה מהעיר לאחר פרוץ מלחמת העולם הראשונה.
היא נפצעה מרסיס ונילקחה לכנסייה להבראה.
בתחרות שנערכה בפריז, ב-23 ביולי 1931 היא קבעה במשחה ל-800 מטר חופשי שיא עולם חדש של 12:18.8 דקות.
באליפות אירופה שנערכה בפריז, צרפת באוגוסט אותה שנה היא זכתה בשתי מדליות, זהב וארד.
מדליית זהב במשחה ל-100 מטר חופשי בתוצאה של 1:10.0 דקות, לפני וילי דן אודן מהולנד (1:11.8 דקות) וג'ויס קופר מבריטניה (1:12.0 דקות).
בסוף אותה שנה עברה תאונת דרכים קשה.
היא נפגעה בבטנה וסבלה מקשיי עיכול.
באולימפיאדת לוס אנג'לס שנערכה באוגוסט היא סיימה במקום חמישי במשחה ל-400 מטר חופשי בתוצאה של 5:54.4 דקות ובמקום תשיעי במשחה ל-100 מטר חופשי בתוצאה של 1:14.1 דקות, בשלב המוקדמות היא קבעה תוצאה של 1:12.2 דקות.
בנובמבר אותה שנה היא נפצעה בתאונת דרכים נוספת, בברצלונה, שבה שברה את הצלעות ואיבדה 2 ליטר דם.
היא שכבה בבית החולים עד סוף דצמבר.
לאחר מכן פרשה מספורט תחרותי.
ב-1933 החלה ללמוד לטוס והשיגה רישיון טיסה ב-1935. במהלך מלחמת העולם השנייה היא טסה.
בדצמבר 2019 נחנכה בריכת שחייה ברובע ה-20 של פריז, על שמה.
איבהאיי היא עיר גדולה ליד פורט אליזבת שבדרום אפריקה.
איבהאיי הוא אוסף של עיירות שחורות ברובן הממוקמות צפונית לעיר פורט אליזבת.
שאר התושבים הם צבעוניים, אסייתים ולבנים.
איבה רנסום ג'ידצ'וקוו הוא כדורגלן ניגרי המשחק בעמדת החלוץ בקבוצת הפועל ירושלים מליגת העל הישראלית.
רנסום שיחק במחלקת הנוער של הפועל ניר רמת השרון, ובשנת 2022 החל לשחק בקבוצה הבוגרת של המועדון במסגרת הליגה הלאומית.
הוא ערך 25 הופעות ליגה במדי המועדון, בהן הבקיע שלושה שערים.
ב-6 בפברואר 2023 חתם באררט ירוואן מליגת העל הארמנית, במדיה ערך 46 הופעות ליגה והבקיע תשעה שערים.
ב-18 ביוני 2024 חתם על חוזה לשנתיים בהפועל ירושלים מליגת העל הישראלית.
רנסום נשוי להילה ילידת ירושלים ולהם ילדה ולכן לא נחשב לזר.
איבון שה מוֹס-בָּכְּרַךּ הוא שחקן אמריקאי.
ידוע בעיקר בזכות דמותו של מנהל המסעדה ריצ'י גרמוביץ' בסדרת הדרמה הקומית "הדוב" (מאז 2022), עליו זכה פעמיים בפרס אמי לבידור בפריים טיים לסדרת הדרמה הטובה ביותר לשחקן המשנה הטוב ביותר בסדרה קומית, ואף קיבל שתי מועמדויות לפרס גלובוס הזהב לשחקן הטוב ביותר בסדרת קומדיה או סדרה מוזיקלית.
מוס-בכרך הופיע בתפקידים טלוויזיוניים בולטים בסדרות "בנות" (2014–2017) ו-"NOS4A2" (2019–2020), וכן בעונה הראשונה של "אנדור" ביקום מלחמת הכוכבים.
ביקום הקולנועי של מארוול גילם את דמותו של דייוויד "מיקרו" ליברמן בעונה הראשונה של "המעניש", ובשנת 2025 גילם את דמותו של בן גרים/הדבר בסרט "ארבעת המופלאים: צעדים ראשונים".
איבון מוס-בכרך נולד ב-19 במרץ 1977 ברובע סטטן איילנד שבעיר ניו יורק.
הוריו הם רנה מוס ואריק בכרך, המנהלים בית ספר למוזיקה בספרינגפילד שבמסצ'וסטס.
אביו נולד בגרמניה להורים יהודים-אמריקאים.
בשנת 1995 השלים מוס-בכרך את לימודיו התיכוניים בבית הספר התיכון האזורי אמהרסט.
לאחר מכן החל ללמוד באוניברסיטת קולומביה, שם השלים לימודי תואר ראשון בספרות אנגלית בשנת 1999. תחילה התמקד בלימודי היסטוריה של ארצות הברית ומוזיקה, ובשנתו השלישית השתתף בתוכנית לימודים מעבר לים באליקנטה שבספרד.
בילדותו גילה עניין רב בתיאטרון ובקולנוע, ואהב קריאה.
בין סופריו האהובים נמנים אייזק אסימוב ופירס אנתוני .
בעת לימודיו התיכוניים הצטרף למקהלת בית הספר, שם גילה את חיבתו להופעות, ולימים יספר כי המוזיקה של אורנט קולמן הייתה זו שפיתחה את החוש הבימתי שלו.
בשנתו הראשונה באוניברסיטת קולומביה נרשם לשיעור משחק מתוך סקרנות, וחיש מהר גילה חיבה לתיאטרון.
בעקבות השיעור החל להתנסות בתחום זה, והיה לחניך בפסטיבל התיאטרון של ויליאמסטרון (Williamstown Theatre Festival).
בהמשך למד משחק באופן מקצועי ובפרט טכניקת מייזנר .
מוס-בכרך פרץ לתודעה הטלוויזיונית כשגילם את דמותו של דזי בסדרת הדרמה הקומית "בנות" של HBO.
תחילה שיחק בתפקיד חוזר, ובהמשך הצטרף לקאסט הקבוע בשלוש עונותיה האחרונות של הסדרה.
לאחר מכן גילם את דמותו של מיקרוצ'יפ בעונה הראשונה של "המעניש", במסגרת היקום הקולנועי של מארוול.
הוא גם שיחק בסדרה אנדור שביקום "מלחמת הכוכבים".
על תפקידו כריצ'י ג'רימוביץ' בסדרת הדרמה הקומית "הדוב" זכה פעמיים בפרס אמי לבידור בפריים טיים עבור שחקן המשנה הטוב ביותר פעמיים, בשנת 2023 וב-2024.
ביולי 2025 גילם את דמותו של הדבר בסרט "ארבעת המופלאים: צעדים ראשונים", והוא עתיד לשוב לגלם דמות זו גם בסרטים "הנוקמים: יום הדין" (2026) וב"הנוקמים: מלחמות סודיות" (2027).
בשנת 2026 עתיד מוס-בכרך להופיע לראשונה בתיאטראות ברודוויי לצד עמיתו מ"המעניש" ו"הדוב", ג'ון ברנטל, בעיבוד בימתי מאת סטיבן אדלי גירגיס לסרט "אחר צהריים של פורענות".
איבו ליובומירוב אינג'ב (בבולגרית: Иво Любомиров Инджев; נולד ב-16 באפריל 1955) הוא עיתונאי בולגרי, בלוגר ומחבר ספרי עיון.
איבו אינג'ב נולד בסופיה שבבולגריה ב-1955. הוא סיים את לימודיו בגימנסיה ה-11, שהפכה מאוחר יותר לגימנסיה המתמטית של סופיה.
השלים השכלה גבוהה בברית המועצות, במקצוע "היסטוריה של אסיה ואפריקה" באוניברסיטת מוסקבה הממלכתית (מכון למדינות אסיה ואפריקה).
בין השנים 1983–1987 שימש אינדז'ב ככתב הסוכנות הטלגרפית הבולגרית (BTA) בביירות שבלבנון.
לאחר השינויים הפוליטיים בבולגריה, מונה למנכ"ל BTA בשנים 1990–1993.
אינג'ב שימש כעורך ראשי של העיתונים הלאומיים "אקספרס" בשנים 1993–1994 ו"דמוקרטסיה" בשנים 1994–1995. בין השנים 1994–1996 כיהן כסגן נשיא של איגוד העיתונאים האירופיים.
בין השנים 1995–2000 עבד כפרשן ואנליסט ברדיו אירופה החופשית.
בין השנים 2000–2006 הנחה אינג'ב את התוכנית הפובליציסטית "בעשירייה" ברשת הטלוויזיה BTV.
ב-8 באוקטובר 2006 שאל אינדז'ב בתוכנית האחרונה שלו את אורחיו על מידע שקיבל במייל אנונימי לגבי דירה שלכאורה הייתה בבעלותו של הנשיא, גאורגי פארבנוב.
כמה ימים לאחר מכן הסירה BTV את התוכנית מהאתר וביטלה את החוזה עם אינג'ב בהסכמה הדדית.
הטלוויזיה הוציאה הודעה רשמית שבה האשימה את אינג'ב ב"הפרה גסה של האתיקה העיתונאית ועקרונות יסוד של עיתונות רצינית".
מאז 2008 מנהל אינג'ב בלוג אישי בנושאים פוליטיים באתר ivo.bg.
הבלוג זכה לפופולריות רבה, עם כמעט 40 מיליון צפיות במהלך כעשור שנות קיומו.
אינג'ב פרסם מאז 2009 שבעה ספרים בבולגרית, וספר נוסף בשיתוף עם גאורגי קוטב.
ספריו זוכים להצלחה מסחרית רבה.
מאז 2015 משמש אינג'ב כחבר בכוח המשימה המזרחי לתקשורת אסטרטגית של האיחוד האירופי (East StratCom Task Force).
הכוח הוקם כדי להתמודד עם קמפיינים של דיסאינפורמציה, בעיקר מרוסיה, ולקדם ביעילות את מדיניות האיחוד האירופי במדינות השכנות המזרחיות.
אינג'ב כותב פרשנויות ל-BBC ולרדיו אירופה החופשית.
הוא מכהן גם כסגן יו"ר הוועדה לאתיקה במדיה האלקטרונית – שידורים בבולגריה.
פרשת שיתוף הפעולה עם שירות הביטחון
ב-2007 חשף אינג'ב כי היה לו תיק בשירות הביטחון הבולגרי (DS), מה שהפך אותו לעיתונאי הבולגרי היחיד שעשה זאת מיוזמתו.
בשנת 2008 אישרה הוועדה לחשיפת התיקים את הדיווח, וציינה כי אינג'ב פעל תחת השם הקוד "איבילו" כמשתף פעולה חשאי של המחלקה הראשונה (מודיעין חוץ) של שירות הביטחון.
לעומת חלק מהאנשים האחרים שהוכרזו כמשתפי פעולה באותה החלטה, לגבי אינג'ב לא נמצא מידע שכתב דוחות מודיעיניים בכתב יד או שמסר מידע כזה בעל פה.
אינג'ב התבטא בחריפות נגד ארגון הטרור חמאס.
בריאיון לתוכנית "פנים אל פנים" בערוץ הטלוויזיה הבולגרי BTV כי .
תוכנית 21 הנקודות איננה תוכנית שלום, אלא למעשה מהווה "תוכנית לכניעת חמאס".
עוד טען אינג'ב כי המתווה האמריקאי משקף במלואו את עמדות ישראל ומהווה אולטימטום לחמאס – כניעה או החרפה של המצב.
הוא הוסיף כי לעיתים צעדים חריפים מסוג זה עשויים להביא לסיום סכסוכים צבאיים.
בהתייחסו לתמונות הילדים הרעבים בעזה, כינה אותן "מניפולטיביות", והאשים את חמאס בכך ש"מכונת התעמולה שלו חדרה לכל מקום, אפילו למוסדות האו"ם".
אינג'ב הביע תמיכה מפורשת בזכות קיומה של ישראל, ותיאר אותה כ"מדינה קטנה" הניצבת מול "גוש מונוליטי" של מדינות ערביות המחזיקות בתביעות טריטוריאליות כלפיה.
פרס "איש השנה" מהוועד הפובליציסטי של הוועד ההלסינקי הבולגרי (2009)
פרס הציבור במסגרת קמפיין "איש השנה" של הוועד ההלסינקי הבולגרי (2010)
פרס "שופר" לעיתונות אובייקטיבית מארגון שלום היהודים בבולגריה (2025)
אינג'ב נשוי לרגינה, אזרחית גרמניה, ולהם חמישה ילדים.
לדבריו, בשל נישואיו לגרמנייה הפסיק עמו שירות הביטחון הבולגרי (DS) את קשריו המקצועיים.
איבידית (שם מדעי: Ibidorhyncha struthersii) הוא מין של עוף מסדרת החופמאים.
זהו המין היחיד בסוג Ibidorhyncha ובמשפחת האבידיתיים (שם מדעי: Ibidorhynchidae).
תפוצת האיבידית בהרי ההימלאיה שבמרכז ומזרח אסיה, בדרום הרמה הטיבטית וכן בתת-היבשת הודו.
על אף השטח הנרחב בו היא מצויה כביכול, מספריה קטנים והיא מרוכזת בנהרות רדודים, מסולעים ובעלי זרימה מעטה בלבד.
מראה הייחודי לעופות מים אינו מותיר מקום לבלבול: צבע נוצות הבוגר אפור ובטנו לבנה, הרגליים אדומות, המקור גדול דק ומעוקל כלפי מטה, הפנים והחזה שחורים.
לצעירים נוצות אפורות גם בחזה ובפנים ומקורם קטן יותר.
נוצותיו של האיבידית, אחידות בצבען במהלך כל השנה.
הנוצות המתחדשות עם בעלי קצוות לבנים, הבולטים על רקע הפנים הכהות, אך הן מתבלות עם תחילת עונת הרבייה.
על אף השוני בינה לשאר משפחות החופמאים, היא חולקת מספר מאפיינים איתם.
חוקרי עופות רבים, הניחו כי המין הוא חוליה מקשרת בין משפחת השלצדפיים, המזכיר אותם במראה האפרוחים ובהתנהגות הטריטוריאלית, לבין משפחת הסיפניים – איתם המין מזכיר בצורת הבוגרים.
חוקרים אשר אינם רואים את המין כיחיד במשפחתו, ממינים אותו באחת המשפחות, על פי רוב בתוך השלצדפיים.
האיבידית היא אחת מהעופות ה"מבוקשים" ביותר על ידי צפרים ברחבי העולם.
בעונת הרבייה (מרץ–יוני) היא נמצאת בגבהים 1,700–4,400 מטרים, רחוק ממשכנו של האדם.
האיבידית מטילה 4 ביצים בקן קטן אותו היא בונה על הקרקע.
בחורף (נובמבר–פברואר) נשארת באותו אזור גאוגרפי, אך בגבהים של 300–2,000 מטרים ונמצאת בעיקר בצפון יבשת הודו, שם ניתן לראותה ביתר קלות.
עיקר תזונתה של האיבידית היא חסרי חוליות השוכנים במים ודגים מזדמנים.
את טרפה היא מוצאת בעזרת המקור הנובר בקרקעית הנהר והופך את האבנים.
בניגוד לחופמאים אחרים באזור, שיטת התזונה של האיבידית אינה מותאמת לנהרות בעלי זרימה חזקה או בוציים יתר על המידה.
בררנות זו בבחירת שטחי המחיה, היא הסיבה לנדירותה של האיבידית.
בנפאל, למשל, זיהום מי הנהרות וניצולן למטרות חקלאות, תעשייה ותחבורה, גרמו לירידה ניכרת בתפוצתה והיא כעת בסכנת הכחדה במדינה זו.
עם זאת באופן כללי המין אינו מצוי בסכנה.
אִיבִּים הוא שמה של חווה חקלאית שהוסבה לכפר סטודנטים-עולים.
הכפר מנוהל על ידי הסוכנות היהודית.
הוא נמצא באזור הנגב המערבי ליד שדרות, בתחום מועצה אזורית שער הנגב.
חוות איבים הוקמה כחווה חקלאית על ידי חברת "ייצור ופיתוח" של איחוד הקבוצות והקיבוצים, ופעלה על פי מודל של עבודה שכירה בחקלאות.
לצידה, הוקם בתחילת 1955 מחנה הכשרה לגרעינים של נוער ישראלי שיצאו להתיישבות בנגב.
במשך שנה וחצי שהה בחווה "חיל חלוץ" של מקימי אור הנר עד הקמת היישוב ביולי 1958. באמצע שנות ה-60 שימשה החווה כמפקדת גדוד 903 של הנח"ל.
כעשור לאחר מכן, באמצע שנות ה-70 ביקשה מועצה אזורית שער הנגב להקים במקום מרכז קהילתי אזורי, ובשנת 1978 הוקם אמפיתיאטרון בסמוך לחוות איבים.
באוגוסט 1979 נחנך במקום כפר נוער של משרד החינוך לנוער נושר.
הכפר הוקם בשנת 1992 כדי לספק מקום מגורים לעולים מברית המועצות לשעבר ואתיופיה הלומדים במכללת ספיר הסמוכה.
איבים הוא היישוב הדתי היחיד במועצה אזורית שער הנגב.
איביזה (בקטלאנית: Eivissa; בספרדית: Ibiza) הוא אי קטן בארכיפלג של האיים הבלאריים.
האי נמצא במרחק של כ-75 ק"מ ממזרח לחצי האי האיברי ובמרחק של 140 ק"מ דרומית-מערבית לאי מיורקה.
בסמוך מדרום לאיביזה שוכן אי קטן נוסף בשם פורמנטרה (Formentera), ויחד הם ידועים בשם "איי האורן" (Illes Pitiüses בקטלאנית, או Islas Pitiusas בספרדית), או האיים הפיטיוסיים.
באי מתגוררים 147,914 תושבים (נכון לשנת 2019), ואלו עוסקים בעיקר בדיג ובחקלאות.
בעשורים האחרונים נוספה על אלו התיירות, בעיקר מצד צעירים הפוקדים את החופים.
רבים מן החופים משמשים כמועדוני ריקודים והאי נודע בשל המסיבות הרבות שנערכות בו ואופיו התוסס - המקום הוא מוקד של מסיבות שמתאפיינות בעיקר במוזיקת האוס והיה בעיקר בסוף שנות ה-90 ואף כיום המרכז של סצנת ההאוס והדאנס של אירופה.
המתיישבים הפיניקים שהגיעו לאי בשנת 654 לפנה"ס קראו לאי "איבוסים" (Ibossim או Iboshim), שפירושו "האי של האל בס" או "אי בושם".
מאוחר יותר, הרומאים קראו לאי "אבוסוס" (Ebusus).
שטחה של איביזה הוא 571.04 קמ"ר והנקודה הגבוהה ביותר באי נישאת לגובה של 476 מטר.
הנוף של האי כפרי, והחקלאות בו מסורתית וכוללת עצי זית, שקד וגפנים.
האקלים באי הוא ים תיכוני מתון, הקיץ חם ויבש, אם כי משקעים בצורת גשם יורדים בכמויות קטנות גם במהלכו.
החורף מתון ורוב המשקעים יורדים מספטמבר עד פברואר.
תרבות טלאיוט מהמחצית הראשון של האלף השני לפנה"ס הותירה את שרידיה באיים הבלארים מיורקה ומנורקה אך לא באיביזה.
עם זאת, ממצאים אחרים בדמות ציורי קיר במערות ומגליתים מראים כי איביזה ופורמנטרה יושבו גם הם באותה תקופה.
בשנת 654 לפנה"ס ייסדו פיניקים מקרתגו יישוב מסחרי בצידה המזרחי של איביזה שנקרא "איבשם"' על שם האל בס.
הפיניקים אף ניצלו את אוצרות המלח והעופרת באי.
מתקופה זו השתמרו באי נקרופוליס פיניקי בפוץ' דס מולינס (Puig des Molins) ומערת אס קוליירם (Es Culleram) ששימשה במקדש ואשר התגלתה ב-1907.
הרומאים הגיעו לאיים הבלאריים בשנת 123 לפנה"ס, וכינו את איביזה אבסוס (Ebesus).
העיר איביזה נהנתה ממידה של אוטונומיה ולא חויבה בתשלום מס.
בשנת 70 לפנה"ס הסבו הרומאים את שמה של העיר לפלביה אוגוסטה (Flavia Augusta) והכלכלה באי שגשגה.
במאה ה-5 פשטו הונדלים על האי ובשנת 426 החריבו את היישוב בו לחלוטין.
רק לאחר יותר ממאה שנה, בשנים 533–534, גרש בליסריוס הביזנטי את הוונדלים מהאי ואיביזה באה תחת חסות הביזנטים.
בשנת 711 נכבשה איביזה בידי העמים המורים אשר כינו אותה בשם "יַאבִּסַה", היינו "יבשה".
המורים הצליחו לבסס את שליטתם באי רק בתחילת המאה ה-10, ובשנת 859 הייתה איביזה קרבן להתקפות הויקינגים.
השלטון המוסלמי באי נמשך עד שנת 1229 עת כבשו אותו הקטלאנים מידיהם, וממלכת מיורקה נוסדה בידי ז'אומה הראשון, מלך אראגון ("הכובש").
ב-1469, עם נישואי איזבלה הראשונה, מלכת קסטיליה לפרננדו השני, מלך אראגון, הייתה איביזה יחד עם יתר האיים הבלארים לחלק מספרד.
חשיבותם של האיים הבלאריים ירדה החל במאה ה-15, ביצוריהם הופקרו והם היו ליעד להתקפות שודדי ים שדילדלו את אוכלוסיית האי.
ב-1556 החלה בניית חומותיה של העיר איביזה, ואלה מקיפות את העיר העילית (Dalt Vila) גם כיום (לאחר הכרזת ארגון אונסק"ו על העיר העתיקה בעיר איביזה כאתר מורשת עולמית ב-1999 חודשו החומות ושופצו).
מאמצע שנות החמישים החלו להתיישב באיביזה סופרים וציירים, ואחריהם באו ההיפים בסוף שנות השישים.
ההיפים התגוררו בעיקר בחלק הצפוני של האי, סביב סנט צ'ארלס.
מאז הנהגת הדמוקרטיה בספרד, איביזה היא חלק מהקהילה האוטונומית של האיים הבלאריים.
איביי הוא אתר מכירות פומביות וישירות באינטרנט, כמו גם שמה של החברה האמריקנית המנהלת אותו, .eBay, Inc.
האתר הוא שוק עולמי מקוון המאפשר מסחר מקומי, ובינלאומי.
המוכרים הם אנשים פרטיים ועסקים קטנים עד בינוניים המציעים מיליוני פריטים ושירותים דרך הפלטפורמה המקוונת.
חלק מהעסקים מציגים את הפריטים עם לוגו משלהם, ומשתמשים למעשה באתר איביי כפלטפורמה להגברת המכירות של המוצרים שלהם.
אתר איביי נוסד ב-3 בספטמבר 1995 בשם AuctionWeb על ידי פייר אומידיאר, מתכנת איראני יליד צרפת, כדי לספק פלטפורמת מסחר עולמית, בה כל אחד יכול לסחור בכל דבר.
AuctionWeb גדלה במהירות, ב-1996 האתר אירח כ-250 אלף מכירות פומביות ובינואר 1997 המספר צמח ל-2 מיליון.
בספטמבר 1997 שונה שם האתר מ-AuctionWeb לאיביי.
תחילה רצה אומידיאר לשנות את שם האתר ל-Echo Bay, אך מכיוון שהדומיין echobay.com היה תפוס, הוא בחר בשם המקוצר איביי.
במקביל, קיבלה החברה את המימון הראשון לפעולתה – 6.7 מיליון דולר מקרן ההון סיכון בנצ'מרק קפיטל, מה שאפשר לה לצמוח ולהפוך לחברה של 30 עובדים.
בין השנים 1996 – 1998 שימש ג'ף סקול כנשיא החברה, הוא היה העובד הראשון של החברה וקיבל חבילת מניות נדיבה.
לאחר שהכנסות החברה הגיעו ל-15 מיליון דולר במחצית הראשונה של 1998, הונפקו מניות איביי בנאסד"ק, ביום הראשון למסחר בה זינקה מחיר המניה ב-163%, ושווי השוק של החברה נסק ל-1.9 מיליארד דולר.
בשנים 1998 – 2008 שימשה מג ויטמן כנשיאה ומנכ"לית של איביי.
במהלך עשר שנותיה ב-איביי היא הובילה את צמיחתה של החברה מחברה המעסיקה 30 עובדים ונהנית מפדיון שנתי של ארבעה מיליון דולר, לכדי חברת ענק המעסיקה יותר מ-15,000 עובדים ובעלת פדיון שנתי של כשמונה מיליארד דולר.
ביולי 2002, רכשה איביי את שירות התשלומים PayPal תמורת כ-1.5 מיליארד דולר במניות, לאחר שנהפכה לשיטת התשלום המועדפת במכירות בה.מאז הפכה PayPal לאחת החטיבות בעלות הצמיחה המהירה ביותר של החברה, והייתה אחראית ב-2013 ל-41% מהכנסותיה.
ב-2015 פוצלה PayPal לחברה נפרדת שהונפקה בנאסד"ק.
ב-12 בספטמבר 2005 רכשה איביי את חברת סקייפ המפעילה שירות תקשורת בטכנולוגיית VoIP, תמורת 2.6 מיליארד דולר ותוספת של 1.5 מיליארד דולר ב-2008 במידה שסקייפ תעמוד ביעדים שנקבעו מראש.
המטרה הייתה לשלב את בסיס המשתמשים להרוויח את מקורות ההכנסה של החברה, הן על ידי גביית דמי שימוש בעבור שירותי תקשורת והן באמצעות קישורים לשירותי המכירות הפומביות והתשלומים המקוונים שלה.
באוקטובר 2007, כשנתיים לאחר הרכישה, חברת איביי הודיעה שהתוכנה לא עמדה בציפיות ולא הניבה את הרווחים הנדרשים, והודיעה על הפחתה של 1.4 מיליארד דולר.
המנכ"ל זנסטרום הודיע על פרישתו.
באוקטובר 2009 חזרה סקייפ לבעלותם של מייסדי סקייפ.
מייסדיה הגיעו להסכם פשרה עם חברת איביי שבו ירכשו 65 אחוזים ממניות החברה תמורת כ-1.9 מיליארד דולר.
איביי החזיקה בישראל שלושה מרכזי פיתוח והעסיקה בשיאה כמעט 500 עובדים.
נכון לשנת 2023, לאחר מספר סבבי פיטורים מעסיקה איביי בישראל כ-300 עובדים.
הפעילות של איביי בישראל החלה ביוני 2005, כאשר רכשה את חברת Shopping.com הישראלית, תמורת 620 מיליון דולר.
לאחר הרכישה הפכה Shopping.com לחטיבה חצי אוטונומית בתוך איביי שעדיין מפעילה את האתר www.shopping.com.
אך היא שילבה פונקציות של איביי, בהם מערכת התשלומים PayPal ומערכת הפרסום של איביי באתר שלה.
ומרכז המחקר והפיתוח שלה בנתניה הפך למרכז פיתוח של איביי.
שב-2007 החל להיות גם אחראי על טכנולוגיית המיון והקטלוג של אתר איביי עצמו.
בינואר 2008 רכשה חברת הבת PayPal, תמורת 169 מיליון דולר, את הסטארט-אפ הישראלי FraudSciences, שעסק באבטחה ומניעה של הונאות כרטיסי אשראי ברשת.
על בסיס רכישה זו הוקם מרכז פיתוח של החברה למניעת הונאות מקוונות, שגייס גם יוצאי יחידת 8200 מרכז הפיתוח היה ממוקם בקריית עתידים בתל אביב ואחר כך עבר למגדל אמפא.
במרץ 2015, רכשה PayPal את הסטארט-אפ הישראלי סייאקטיב (CyActive) במסגרת תוכנית להקמת מרכז פיתוח בתחום אבטחת מידע.
מרכז הפיתוח הוקם בבאר שבע, על בסיס העובדים שסייאקטיב העסיקה, והחברה הגדילה אותו.
אולם זמן קצר אחר כך פוצלה PayPal מ-איביי לחברה נפרדת, כולל הפעילות שלה בישראל.
בספטמבר 2011, רכשה איביי את הסטארט-אפ הישראלי The Gifts Project, שפיתח פלטפורמה לקניה קבוצתית של מתנות באינטרנט.
בעקבות הרכישה, הפך הסטארט-אפ התל אביבי למרכז החדשנות של החברה בתל אביב.
באותה עת גם רכשה את מג'נטו חברה שפיתחה פלטפורמת סחר אלקטרוני במודל קוד פתוח, היא הוקמה על ידי יזמים ישראלים אך לא הייתה לה פעילות בישראל.
ביולי 2016, רכשה את הסטארט-אפ סיילס פרדיקט (SalesPredict), שהקימה ד"ר קירה רדינסקי.
החברה פיתחה מערכת לאיתור דפוסים ותבניות וחוזה לפיהם אירועים, התנהגות צרכנית והעדפות קנייה.
באוקטובר 2016 רכשה את הסטארט-אפ קוריגון שפיתח טכנולוגיה המאפשרת לבעלי זכויות בתוכן לבצע מעקב על התוכן שלהם שמופץ ברשת.
במאי 2025 הודיעה איביי על כוונתה לסגור את פעילות הפיתוח שלה בישראל בתחילת 2026.
המוצרים מוצעים למכירה במכירה פומבית או במחיר קבוע מראש הידוע כ-Buy-it-now.
האתר מציע מגוון כלים ושירותים המאפשרים למשתמשים רשומים באתר לקנות ולמכור.
בין השירותים הללו מוצעים גם שירותי תשלום מקוון דרך אתר חברת PayPal (אשר נרכשה על ידי אי ביי בשנת 2002 ולאחר מכן הפכה לחברה עצמאית) ועצות על סחר בטוח ברשת.
כדי לבנות אמון בזירת הסחר מצד קונים, הנדרשים לשלם מראש עבור סחורה שלא בחנו אותה מקרוב, אי ביי משתמשת במערכת מוניטין.
בתום כל עסקה מתבקשים קונים לדרג את המוכרים על ידי הענקת משוב חיובי, נייטרלי או שלילי, וכמו כן להוסיף הערה עד 80 תווים.
במקביל, מוכרים יכולים להשאיר משוב לרוכשים.
פרופיל המשוב של משתמש, המהווה דירוג לאמינות המוצג לצד שם המשתמש, הוא ההפרש בין מספר המשובים החיוביים למספר המשובים השליליים.
היעילות של מערכת זו מתבטאת בהרתעת סוחרים מפוקפקים משימוש באתר, בתגמול עבור התנהגות הוגנת, וביצירת שקיפות בדירוג אמינות המשתמשים.
משתמשים שאינם מציעים פריטים למכירה, יכולים לבחור להסתיר את פרופיל המשוב שלהם.
איביי נזהרת מאוד מאפשרות שנוכלים יעשו שימוש בפלטפורמת המסחר שלה ולכן מפעילה מעקב דקדקני וחסימות כלפי משתמשים (מוכרים) חדשים, אבל גם ותיקים.
העילה השכיחה לחסימה היא תלונות מרובות של לקוחות (משתמשים קונים) על מוצרים פגומים או מזויפים, וכן שירות לקוחות גרוע.
גם לקוחות עלולים להחסם, אם יתברר שהונו את המוכרים.
משתמשים רבים דיווחו שנחסמו כאשר ניסו למכור מוצרים.
בדרך כלל, ניתן לבקש ערעור על החסימה במייל או בטלפון.
הערעור מתבצע, בין השאר, על ידי הוכחת זהות המשתמש וכתובתו באמצעות שליחת צילום מסמכים רשמיים (הוכחת זהות: רישיון נהיגה/דרכון/תעודה צבאית/תעודת זהות | הוכחת כתובת: מסמך בנקאי/דו"ח אשראי/חשבונות שירות(חשמל, מים)/מסמכי ביטוח).
התשלום לאתר, על פעילות מכירה בו, מתבצע על ידי תשלום עמלת מכירה קבועה (Insertion Fee) לכל פריט העומד למכירה (0.10$-4$), וכן אחוז מסוים (Final Value Fee) מהתשלום הסופי שהתקבל ממכירת הפריט בפועל.
אפשר להוסיף תוספות שונות כגון הצגת תמונות משופרת, המטיבה את תהליך המכירה, אך כרוכות בתשלום נוסף (Additional Option Fee).
כמו כן, הקמת חנות באתר כרוכה בתשלום, אך בעלי החנויות משלמים עמלות מופחתות על מוצרים שנמכרו.
האתר מציע שלוש דרגות של חנות.
נכון ל-2022, היו רשומים ב-איביי כ-138 מיליון משתמשים מכל רחבי העולם.
בכל יום מוצעים למכירה באיביי עשרות מיליוני פריטים.
באתר ניתן למצוא מגוון רחב מאוד של פריטים ושירותים, מפריטי אספנות ועד פריטים לשימוש יומיומי כגון מכוניות, ביגוד, ספרים, תכשיטים, דיסקים ומכשירי חשמל.
לאתר איביי קיימים אתרי משנה (זירות) בארצות ובשפות שונות, תחת שמות דומיין מקומיים כגון: ebay.co.uk, ebay.de ,ebay.com.au.
למרות הפריסה הגדולה של איביי בעולם כולל רכישות של פלטפורמות מסחר מקומיות (בארצות סקנדינביה וברזיל), אין לחברה דריסת רגל משמעותית בשווקים עצומים כמו יפן, סין ורוסיה.
בהודו מכרה החברה את כל הפעילות שלה לפליפקארט, חברת המסחר האלקטרוני הגדולה ביותר במדינה.
ebay.com – האתר המרכזי של איביי המיועד לתושבי ארצות הברית, אך משמש בפועל את תושבי רוב המדינות, בעיקר אלו שאין להם אתר איביי בשפה ובמטבע שלהם.
ebay.co.uk – באנגלית, מיועד לתושבי בריטניה.
ebay.com.au – באנגלית, מיועד לתושבי אוסטרליה.
ebay.ca – באנגלית או צרפתית, מיועד לתושבי קנדה.
מכירה בדולר קנדי או אמריקני.
ebay.ie – באנגלית, מיועד לתושבי אירלנד.
ebay.de – בגרמנית, מיועד לתושבי גרמניה.
ebay.at – בגרמנית, מיועד לתושבי אוסטריה.
ebay.nl – בהולנדית, מיועד לתושבי הולנד.
ebay.be – בהולנדית או צרפתית, מיועד לתושבי בלגיה.
ebay.es – בספרדית, מיועד לתושבי ספרד.
ebay.ch – בצרפתית ובאנגלית, מיועד לתושבי שווייץ מכירה בפרנק שווייצרי.
במשך שנים רבות לא הקימה איביי אתר בעברית לשוק הישראלי, אף על פי שמאות סוחרים ישראלים פעלו באתר מאז הקמתו.
באוקטובר 2004, הוקמה כפורום בתוך האתר, קהילה לישראלים המעוניינים לסחור באתר ביתר קלות.
בסוף 2009 החלה החברה להפעיל את שירות PayPal בישראל ואפשרה לראשונה ללקוחות למשוך את הכספים שלהם, בשקלים, לחשבון בנק בישראל.
במקביל הושקה גרסה בעברית לצרכנים בכתובת eBay.co.il שפועלת בעברית בה המכירה בשקלים.
איבופרופן (Ibuprofen) היא תרכובת פעילה המשמשת כתרופה נפוצה ממשפחת מדכאי דלקת שאינם סטרואידים .
התרופה מוכרת בשמות המסחריים נורופן, אדוויל, אדקס, איבופן ועוד.
איבופרופן משמש כמשכך כאבים, כתרופה מורידת חום וכנוגד דלקת, והוא יעיל לטיפול בדלקות פרקים, שיגדון, כאבי ראש, כאבי וסת, כאבי לסת ושיניים.
הוא דומה באופן פעולתו לאספירין, ובדומה לשאר התרופות מקבוצת נוגדי הדלקת שאינם סטרואידים, הוא עלול לגרום לדימומים בדרכי העיכול.
אפקט הורדת החום ושיכוך הכאב מתחיל תוך כשעה-שעתיים מרגע נטילת התרופה וטווח השפעתה הוא בין 5-8 שעות.
האפקט הטיפולי האנטי דלקתי הרצוי אצל חולים הנוטלים את התרופה לטיפול בדלקות פרקים, עשוי להופיע באופן מלא רק לאחר מספר שבועות.
בשנת 1953 החל הרוקח ד"ר סטיוארט אדמס וצוותו מחברת בוטס (Boots) – רשת בתי מרקחת ותרופות ללא מרשם בריטית – במחקר שמטרתו יצירת משכך כאבים יעיל יותר מאספירין.
אספירין שימשה באותו הזמן כתרופה העיקרית לשיכוך כאבים ולהורדת חום.
ד"ר אדמס וצוותו חקרו קבוצה חדשה של מרכיבים – חומצות פרופיוניות, שהובילו בסופו של דבר לגילוי האיבופרופן – תרופה אנטי דלקתית לא סטרואידית (NSAID).
החומר הפעיל באיבופרופן פועל באתר הכאב על ידי חסימת ייצור פרוסטגלנדינים, שהם חומרים שומניים דמויי הורמון, המווסתים פעילויות שונות בגוף, כולל השריית כאב, נפיחות ודלקת.
החברה פיתחה קודם לכן את האיבופנק, מולקולה דומה מאוד שהייתה בשימוש תקופה קצרה באנגליה עד שהתברר שהיא פוגעת בכבד.
בשנת 1962 הוגש הפטנט לתרופה איבופרופן, ובשנת 1966 התקיימו ניסויים קליניים ראשונים בו.
בשנת 1969 הושק האיבופרופן באנגליה כטיפול עבור דלקת מפרקים שגרונית, תחת שם המותג BRUFEN.
עם המעבר לתרופה ללא מרשם, הושק המותג NUROFEN.
בשנת 1983, לאחר שנאספו ראיות לבטיחות השימוש היומיומי בתרופה, הושק המותג נורופן באנגליה.
התרופה אושרה על ידי ועדת הבטיחות לשימוש בתרופות ללא מרשם והפכה לתרופה הראשונה ממשפחת נוגדי הדלקת שאינם סטרואידים (מלבד אספירין) שאושרה למכירה ללא מרשם רופא.
בשנת 1984 אישר מנהל התרופות והמזון האמריקאי את מכירתה ללא מרשם.
בשנת 1987 זיכתה נורופן את ממציאה בפרס היוקרתי לעסקים שניתן לקבל בממלכה הבריטית – פרס מלכת אנגליה (The Queen's Awards for Enterprise)– הניתן לעסקים ולארגונים בריטיים המצטיינים בחדשנות, בפיתוח בר-קיימא ובסחר בינלאומי.
כיום איבופרופן היא התרופה הנפוצה ביותר ממשפחת נוגדי הדלקת שאינם סטרואידים הנרשמת למטופלים על ידי רופאים, ואחד משלושת משככי הכאבים הנמכרים ביותר (ביחד עם פארצטמול ואספירין).
מינונים נמוכים של איבופרופן (400-200 מ"ג) נמכרים ברוב המדינות ללא מרשם רופא.
לאיבופרופן משך פעולה תלוי מנה של 6 עד 8 שעות (מעבר לזמן מחצית החיים שלו).
המינון המומלץ הוא 200-400 מ"ג למבוגר כל שש עד שמונה שעות, ובמרשם רופא עד מינון של 3,200 מ"ג ליום לתקופות קצרות מאוד.
איבופרופן מותר לילדים מעל גיל חצי שנה.
המינון לילדים הוא 5-10 מ"ג/ק"ג משקל גוף כל שש עד שמונה שעות, בתכשירים נורופן סירופ ואדוויל סירופ שריכוזם 100 מ"ג/5 מ"ל המינון הוא 0.5 מ"ל/ק"ג משקל גוף.
התרופה משמשת לטיפול בכאב, להורדת חום ובשימוש ניסיוני כמעצבת תהליכים דלקתיים כרוניים.
כמו NSAIDs אחרים, התרופה יכולה להיות יעילה לטיפול בתת-לחץ דם אורתוסטטי (לחץ דם נמוך כאשר האדם מתרומם לעמידה זקופה).
מחקרים מסוימים מראים יתרון על פלצבו במניעה של מחלת אלצהיימר כאשר התרופה ניתנה במינון נמוך לתקופות ארוכות.
שימוש קבוע באיבופרופן הראה הקטנת סיכון לפרקינסון, להבדיל ממתן של אספירין או פארצטמול.
איבופרופן הוא NSAIDs, וככזה הוא פועל על ידי דיכוי פעולת משפחת האנזים ציקלואוקסיגנאז (cyclooxygenase או COX) או בקיצור קוקס.
אנזים מפתח בסינתזת פרוסטגלנדינים, מתווכי דלקת וכאב עיקריים.
ישנם לפחות שני סוגי קוקס, קוקס-1 וקוקס-2. איבופרופן מעכב את שניהם בצורה דומה.
הפעילות הרצויה של שיכוך כאב, הורדת חום והפחתת דלקת מתווכת על ידי קוקס-2 בעוד שדיכוי קוקס-1 אחראי לתופעה הלא רצויה של פגיעה במערכת העיכול ולתופעה שבדרך כלל אינה רצויה של פגיעה בפעילות טסיות הדם.
החלשת פעילות תרופות נוגדות דיכאון – במחקר משנת 2011 נטען כי עיכוב של ציטוקינים על ידי משככי כאבים מסוג NSAIDs, ובהם איבופרופן, עשוי לפגוע בפעילות האנטי-דיכאונית של תרופות ממשפחת ה-SSRI.
גירוי מערכת העיכול – ככל ה-NSAIDs הלא סלקטיביים, איבופרופן גורם להקטנת מוקוזת המעי והגדלת חומציות מערכת העיכול דבר שעלול בשימוש ממושך לגרום לצרבות ואף לכיב פפטי.
מומלץ לקחת אותו רק לאחר האוכל ובשימוש ממושך בתוספת כדור להגנה על מערכת העיכול.
עם זאת, ביחס ל-NSAIDs אחרים ובמינונים של עד 1200 מ"ג ליום האיבופרופן בטוח לשימוש מבחינה זו.
סיכון לבבי – במשתמשים במינונים גבוהים לאורך זמן, קיים סיכון מוגבר לאירוע לב.
רגישות לאור – תופעת לוואי נדירה ביותר.
אינו אסור בהיריון אך גם אינו מומלץ.
מינון גבוה בשליש השלישי עלול לגרום לעיכוב צירים עקב עיכוב סינתזת פרוסטגלנדינים.
איבון פייריק נווז'ן הייתה אחת מהמנהיגות של ארגון שעזר לילדים יהודים בבלגיה תחת הכיבוש הנאצי בבלגיה בזמן מלחמת העולם השנייה.
נווז'ן תרמה להחבאתם של כ-4,000 ילדים יהודים, רבים במשפחות ובמוסדות קתוליים.
לאחר המלחמה, זכתה לכבוד הן בתוך בלגיה והן מחוצה לה.
ב-1965 קיבלה את תואר חסיד אומות העולם על ידי יד ושם, וב-1996 יצא לאור בבלגיה בול הנושא את דיוקנה.
נווז'ן עמדה בראש הסוכנות הלאומית למען הילד (Oeuvre Nationale de l'Enfance; ONE ), ארגון אשר הקים והפעיל רשת של בתי מחסה לילדים בכל בלגיה.
הנאצים החלו לגרש את יהודי בלגיה בקיץ 1942. באותו זמן, המחתרת היהודית הגדולה בבלגיה, Comité de Défence des Juifs en Belgique, פנתה לנווז'ן בבקשה להציל ילדים יהודים אשר הופרדו מהוריהם.
היא פעלה בעיקר לבדה, והסכימה לגייס את ONE למאמץ היהודי להצלת הילדים.
הארגון בהנהגתה שיכן ילדים יהודים במשפחות אשר הסכימו לכך ובמוסדות על מנת להגן עליהם.
בסופו של דבר, נווז'ן הצילה את חייהם של כ-4,000 ילדים יהודים.
הילדים שהצילה נווז'ן, נקראו לימים ילדי איבון.
המחתרת היהודית מימנה את מבצע ההצלה המקיף שהוציאה נווז'ן לפועל, אך כשתרומתם לא הייתה מספקת, היא גייסה הון מבנקים ומהממשלה הבלגית הגולה בלונדון בראשות איבר פיירלו, וכן מהג'וינט.
הגסטפו ביקש לעצור את פעולותיה, ועצר כמה מצילים וניצולים, אך ככלל הם לא הצליחו לעצור את המבצע הודות לעמידה האמיצה והעיקשת של נווז'ן ובלגים אחרים, כמו מלכת בלגיה, אליזבת', וליאון פלאטו ממשרד המשפטים הבלגי שהוכרזו גם כן כחסידי אומות העולם.
איבזיטו (זיטו) אוגבונה (Ibezito Ogbonna; נולד ב-27 במרץ 1983), הוא כדורגלן עבר ניגרי ששיחק בעמדת החלוץ.
אוגבונה, שלא שיחק בקבוצות נוער, החל לשחק בצורה מקצוענית רק בגיל 18 במדי הקבוצה הניגרית אנוגו ריינג'רס, משם עבר לניגרדוק.
אחרי שנתיים בקבוצות קטנות עבר לקבוצת שארקס, הנחשבת לקבוצה הגדולה בניגריה.
לקראת עונת הגיע אוגבונה לישראל וחתם בקבוצת הפועל תל אביב.
המאמן דרור קשטן הביאו לקבוצה לאחר עזיבתם של רבים מכוכבי הקבוצה באותו הקיץ.
בעונתו הראשונה בהפועל תל אביב הבקיע אוגבונה 11 שערי ליגה.
בעונה השנייה תחת המאמן החדש שייע פייגנבוים מיעט לשחק והבקיע רק 7 שערי ליגה.
עונה לאחר מכן דרור קשטן חזר לקבוצה אך בהפועל היו באותה עת חמישה חלוצים נוספים ואוגבונה נדחק לספסל.
בעונה זו שותף ב-31 משחקי ליגה אך 22 מהם התחיל על הספסל.
למרות זאת, אוגבונה כבש באותה עונה 9 שערי ליגה.
בעונת החלוץ הראה יכולת טובה תחת המאמן החדש, יצחק שום, ותחת מחליפו ניר לוין.
במשחק נגד מכבי הרצליה במחזור ה-29 של העונה נפצע זיטו כתוצאה מתיקול של חיים מלכה.
הפציעה הסתברה כקשה כשזיטו קרע את הרצועה הצולבת.
אוגבונה זכה פעמיים עם קבוצת הפועל תל אביב בגביע המדינה (2006 ו-2007).
בקיץ 2007 עזב אוגבונה את הפועל תל אביב, לאחר ששיחק 4 שנים במדיה, רשם 116 הופעות וכבש 37 שערים.
לאחר שעזב את ישראל שיחק אוגבונה בקלוז' מהליגה הראשונה ברומניה ואחרי עונה אחת עבר למועדון הפאר הדרום-אפריקני קייזר צ'יפס מיוהנסבורג.
לאחר שנתיים חזר לאירופה ושיחק בקבוצות באלבניה וקזחסטן.
בשנת 2012 שיחק בקבוצת וארדאר סקופיה המקדונית.
ב-17 ביולי 2017 חתם אוגבונה בהפועל אשדוד מליגה ב' לאחר שלוש שנים ללא משחק, אך לא נרשם כשחקן בהתאחדות.
לאוגבונה שני אחים ושלוש אחיות.
משנת 2016 הוא נשוי לקטיה, ישראלית שהכיר בזמן ששיחק בהפועל תל אביב, לזוג שתי בנות והם מתגוררים באשדוד.
איבי-סין, מלך שומרי בסוף האלף השלישי לפני הספירה, האחרון בשושלת השלישית של אור.
על פי הכרונולוגיה התיכונה, איבי-סין נולד בשנת 2028 לפני הספירה והיה הדור החמישי לשושלת השלישית של אור, השושלת שהקימה את האימפריה המפוארת בשומר של סוף האלף השלישי, ושבמסגרתה פרחה ושגשגה הספרות והתרבות השומרית.
בשנתיים הראשונות לשלטונו התנהלו ענייני הממלכה על מי מנוחות, אולם החל משנתו השלישית החל כרסום חמור בשלטונו.
האמורים, שבטי נוודים שהגיעו ממזרח, החלו לפלוש אל תוך האימפריה.
הם חדרו את החומה העצומה שהקים שו-סין, אביו של איבי-סין, כחיץ בפניהם, והחלו במסעות רצח וביזה ברחבי האימפריה.
התוצאות ההרסניות של פלישותיהם לא היו רק פוליטיות וצבאיות אלא גם כלכליות: החקלאות חדלה מלפעול כסדרה והדרכים נחסמו, עובדה שהפריעה לייבוא תבואה מחוץ לאור.
באופן זה נוצר מצב של מחסור, שהגיע במהרה לאינפלציה קשה.
מחירי התבואה נסקו פי שישים ובזו אחר זו חדלו הערים בפריפריה, אשר היו משועבדות לאור הבירה, להכיר בשלטונו של איבי-סין, ובכך פוררו את האימפריה עד שנשארה רק הבירה אור לבדה.
עדות חשובה להתפוררות האימפריה הם המסמכים הכלכליים שנמצאו בערי שדה אלו, אשר מציינים פחות ופחות את תאריך כתיבת המסמך על פי שמות השנים שקבע איבי-סין.
כמו כן, ישנן עדויות על הפסקת תשלומי מס הקרבן למקדש הראשי באור.
בחולשתו, שלח איבי-סין את הפקיד הבכיר אישבי-ארה כדי לקנות תבואה בצפון, וזה השיב לו במכתב בו הוא מפרט את קשיי העברת התבואה לאור כיוון שליטתם של האמורים על המצודות והדרכים.
בסופו של המכתב, מציע אישבי-ארה למנותו לשליט של שתי ערים חשובות: איסין וניפור.
איבי-סין הסכים להצעה זו, שייתכן ונאמרה אף בנימה של איום, ובכך סלל את הדרך לאישבי-ארה להיות המלך החשוב הבא במסופוטמיה שיבוא תחתיו.
לאחר זמן לא רב, פלשו אף העילמים לאימפריה המפוררת, החריבו את הבירה אור ואת מקדשה, הרגו את תושביה והגלו את המלך איבי-סין לעילם, שם מצא את מותו.
אירוע זה התרחש בשנת 2004 לפני הספירה, ועם נסיגת הפולשים מילא אישבי-ארה את הוואקום השלטוני שנוצר והקים שושלת מלוכה חדשה וחזקה, שושלת איסין.
נפילתו של איבי-סין היא גם נפילתה של ממלכת אור III, אשר תחת שלטונה זכתה התרבות השומרית לפריחה חסרת תקדים שהניבה את רוב היצירות השומריות הקלאסיות המוכרות לנו כיום.
אמנם, בתקופות שבאו אחר כך המשיכו לכתוב בשומרית, אך השפה הלכה והתנוונה ואת מקומה דחקה השפה האכדית, שהפכה במהרה לשפה העיקרית של המסופוטמים ושל המרחב כולו.
חורבנה של העיר אור ועימה הממלכה כולה מתועד בחמש קינות שומריות פיוטיות, שכל אחת מהן מוקדשת לחורבנה של עיר אחרת: הקינה על חורבן אור, הקינה על חורבן שומר ואור, הקינה על חורבן ניפור, הקינה על חורבן ארידו והקינה על חורבן ארך.
איבון פיי מינטון היא זמרת אופרה אוסטרלית.
קולה הרבגוני מאפשר לה להופיע בתפקידי סופרן, מצו סופרן או אלט.
מינטון, ילידת סידני, ניו סאות' ויילס, אוסטרליה, קיבלה מלגה ללימודי פיתוח קול בקונסרבטוריון למוזיקה של סידני.
היא זכתה בפרס אייסטדפוד הלאומי בקנברה ובעוד כמה וכמה תחרויות שירה.
היא הייתה לאחת מזמרות האלט המובילות באוסטרליה והרבתה להופיע ברדיו ובטלוויזיה ועם תזמורות סידני וקווינסלנד.
איבון מינטון עזבה את אוסטרליה בשנת 1961 להמשך לימודיה בלונדון.
באותה שנה זכתה בפרס קתלין פרייר כקונטראלט הטובה ביותר בתחרות זמרה בינלאומית בדן בוס בהולנד.
תפקידה הגדול הראשון באנגליה היה כ"מגי דמפסטר" בהצגת הבכורה של "הצגה של איש אחד" מאת ניקולאס מו.
כעבור זמן קצר הייתה לחברה מן השורה בלהקה של בית האופרה המלכותית, קובנט גארדן.
מאז הופיעה עם רוב התזמורות החשובות באנגליה ובבתי אופרה ברחבי אירופה וארצות הברית.
כמו כן הופיעה בפסטיבל ביירוית ובפסטיבל זלצבורג.
בשנת 1972 הופיעה לראשונה במטרופוליטן אופרה בתפקיד "אוקטביאן" ב"אביר הוורד" של ריכרד שטראוס.
בשנת 1979 קיבלה תואר כבוד של האימפריה הבריטית על תרומותיה למוזיקה.
בהקלטת "נורמה" של בליני משנת 1965 שרה מינטון בתפקיד "קלוטילד", בחברת דקה.
כמו שקרה כמעט לכל שאר משתתפי ההקלטה הזו, דהתה גם הופעתה בזוהר המסנוור של ג'ואן סאת'רלנד ומרילין הורן.
הופעתה, לאמיתו של דבר, הייתה מן המיטב שבמיטב.
איבונה קרוגליאק (נולדה ב-25 באוגוסט 1971) היא מלכת היופי של ישראל לשנת 1990, דוגמנית ושחקנית.
קרוגליאק נולדה בלטביה הסובייטית, כבת לזוג רופאים.
בגיל שנתיים עלתה לישראל עם הוריה והתגוררו בבת ים ולאחר מכן בבאר שבע.
הוריה התגרשו ואמה עזבה לארצות הברית.
לקראת גיל 12 עברה לאמריקה אל אמה שנישאה מחדש, אך בגיל 14 שבה לישראל לחיק משפחת אביה.
לקרוגיליאק, שלוש אחיות למחצה מהנישואים השניים של הוריה.
קרוגליאק עשתה את שירותה הצבאי בחיל המודיעין.
היא בעלת תואר ראשון בתקשורת מהמסלול האקדמי המכללה למינהל.
בשנת 1990 בגיל 19 ובזמן שירותה הצבאי זכתה בתחרות מלכת היופי, לאחר מכן ייצגה את ישראל בתחרות מיס תבל שנערכה בארצות־הברית.
בסיום שנת ההכתרה הייתה קרוגליאק דוגמנית מסלול ודוגמנית הבית של חברת הקוסמטיקה ד"ר פישר, ופרזנטורית של רשת החנויות לאופנת נשים "ג'אמפ".
כמו כן השתתפה בסדרת טלוויזיה "כחול עמוק", מעין עיבוד ישראלי לסדרה האמריקאית "משמר המפרץ".
עבדה כאשת מכירות של חברת יגואר, לאחר מכן פתחה חברת הפקות וארגון אירועים בשם "פארטי טיים".
משסגרה את החברה עבדה בהפקת פרסומות טלוויזיה בחברת הפרסום גיתם BBDD.
קרוגליאק השתתפה בין השאר בפרק 15 בסדרה "סטרייט ולעניין" (1994) וכן בפרק אחד בעונה הראשונה של הסדרה "שמש" ששודרה בערוץ 2.
בשנת 2003 התחתנה עם אורן זכאי, ובאותה שנה הקימו את חברת הפקת פרסומות לאינטרנט "איבונה קרוגליאק הפקות".
בשנת 2007 נולדה בתם הבכורה, ובשנת 2012 נולד בנם.
האיביביו היא קבוצה אתנית בדרום מזרח ניגריה.
לקבוצה כנראה מוצא משותף עם הקבוצות האתניות אננג ואפיק.
הכינוי איביביו מתייחס לעיתים לדוברי שפת האביביו.
מעל ל-10 מיליון אנשים משתייכים לאיביביו מהם כ-8.5 מיליון בניגריה,
משמעות המילים "איביו-איביו" היא 'קצר' אך אינה קשורה לגובהם של בני הקבוצה.
באזורים רבים של האיביביו מדוברים ניבים שונים של שפתם.
על פי המסורת חיו האיביביו באותה מדינה בניגריה שבו חיו בני האננג, אורון, אקט, ושאר בני מחוז אוגוג'ה.
לאחר מכן חולק אזור זה לשתי מדינות - מדינת אקווה איבום ומדינת נהר קרוס.
מדינת אקווה איבום מורכבת מבני אננג, מבני האיביביו, ובני אקט ואורון.
מדינת נהר קרוס מורכבת מבני אפיק ובני מחוז אוגוג'ה.
בני האיביביו הם רוב באקווה איבום ושולטים במדינה זו בתוך הרפובליקה.